खेल व डांस में काबिलियत दिखाकर बंटोरी तालियां
मप्र विकलांग सहायता समिति द्वारा आयोजित उल्लास-2017 के समापन पर शनिवार को जवाहरनगर में आयोजित कार्यक्रम में बच्चों ने खेल व डांस में काबिलियत दिखाकर सभी को मंत्रमुग्ध कर दिया। कार्यक्रम में तीन दिन के दौरान प्रदेश के 30 स्कूलों के 700 दिव्यांग बच्चों ने भाग लिया।
मनोविकास विद्यालय के पास परिसर में आयोजित समापन कार्यक्रम में अतिथि कलेक्टर संकेत भोंडवे, लायंस इंटरनेशनल के डिस्ट्रिक्ट गवर्नर बलबीरसिंह साहनी, एएसपी नीरज पाण्डेय, बिशप सेबेस्टियन वडक्केल, कृष्णमंगलसिंह कुलश्रेष्ठ, सत्येन्द्र सलूजा मौजूद थे। समारोह में कलेक्टर भोंडवे व अन्य अतिथियों ने कहा इस तरह के कार्यक्रम से इन बच्चों के आत्मविश्वास तथा कौशल में वृद्धि होगी। बच्चों ने पूरी तैयारी से लय व रिदम के साथ ऐसी प्रस्तुतियां दी। इन्हें देखकर नहीं लग रहा था कि यह बच्चे मानसिक दिव्यांग हैं। खेलकूद व सांस्कृतिक कार्यक्रम में भाग लेने वाले सभी बच्चों को पुरस्कार, प्रमाण पत्र प्रदान किए गए।
उल्लास 2017 के समापन कार्यक्रम के दौरान देशभक्ति आधारित प्रस्तुति देते मानसिक दिव्यांग।
kas_Deva hin_Deva hin_Deva hin_Deva